Diari Oficial de la Generalitat Valenciana


Sumari del DOGV 8434, del 29-11-2018 (2018/10339)

Notificació de la sentència dictada en el procediment ordinari número 521/2017.
-------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10516


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 521/2017. [2018/10413]  
Procediment: procediment ordinari - 000521/2017.  
Demandant: Comunitat propietaris Apartamentos Costa Azahar de Benicàssim.  
Procuradora: Eva María Pesudo Arenós.  
Demandats: Catalin Ionel Misu i Corina Misu.  
Procurador/a: -  
  
Eva María Mateu Peidró, lletrada de l'Administració de justícia d'aquest Jutjat de Primera Instància número 2 de Castelló de la Plana, faig saber que en aquest procediment s'ha dictat sentència de 14 de juny de 2018, l'encapçalament i dispositiva de la qual són del tenor següent:  
  
  
«Sentència número 126/2018  
  
Castelló de la Plana, 14 de juny de 2018  
Sergio Montoya Gil, jutge del Jutjat de Primera Instància número 2 de Castelló de la Plana i el seu partit, he vist aquestes actuacions de judici ordinari seguides en aquest jutjat amb el número 521/2017, promogudes per la Comunitat de Propietaris Apartaments Costa Azahar de Benicàssim, representada per la procuradora dels tribunals Eva María Pesudo Arenós i assistida per la lletrada María del Mar Palomar Ramos, contra Catalin Ionel Misu i Corina Misu, declarats en situació de rebel·lia processal.  
  
Dispositiva  
Estime la demanda formulada per la procuradora dels tribunals Eva María Pesudo Arenós, en nom i representació de la Comunitat de propietaris Apartamentos Costa Azahar de Benicàssim, contra Catalin Ionel Misu i Corina Misu, i efectue els pronunciaments següents:  
  
1r) Declare que la col·locació per part dels demandats d'una antena parabòlica en la façana de l'edifici de la demandant és contrària a la llei.  
  
2n) Condemne els demandats a retirar la citada antena parabòlica, així com a executar les obres necessàries per a la restitució de la façana al seu estat anterior.  
3r) Condemne els demandats al pagament de costes processals causades en la tramitació d'aquest procediment.  
Expediu testimoniatge literal d'aquesta sentència que quedarà en aquestes actuacions, amb inclusió de l'original en el llibre de sentències.  
Aquesta sentència no és ferma, i en contra es podrà interposar recurs d'apel·lació davant l'Audiència Provincial de Castelló, dins del termini de 20 dies comptats des de l'endemà de la seua notificació (art. 458 de la LEC). De conformitat amb la disposició addicional 15a de la Llei orgànica del poder judicial, perquè siga admés a tràmit el recurs d'apel·lació contra aquesta resolució s'haurà de constituir un dipòsit de 50 euros, que li serà retornat només en el cas que el recurs siga estimat.  
  
Aquesta és la meua sentència, que pronuncie, mane i firme.»  
Perquè en quede constància i servisca d'edicte per a la notificació de la sentència a les persones demandades Catalin Ionel Misu i Corina Misu, expedisc aquest edicte.  
  
  
Castelló de la Plana, 14 de novembre de 2018.- La lletrada de l'Administració de justícia: Eva María Mateu Peidró.